סערון אטלנטי

סַעֲרוֹן אַטְלַנְטִי (שם מדעי: Pterodroma incerta) הוא מין של עוף ים בסוג סערון, אשר תפוצתו מוגבלת לדרום האוקיינוס האטלנטי. הוא מקנן במושבות עצומות באיי טריסטן דה קונה ובמיוחד באי גוף, ומשוטט בים במרחב שבין ברזיל לנמיביה, כאשר רוב תצפיות הים מתרחשות ממערב לאיי הקינון, ולאורך גבול הלוחות הטקטוניים הסבטרופיים.<ref name="Klages-1997"></ref>

בישראל הוא מזדמן נדיר ביותר עם שתי תצפיות בלבד עד היום, ב-1982 וב-1989; שתיהן במפרץ אילת.<ref></ref>

== טקסונומיה ואטימולוגיה ==
שם הסוג Pterodroma, מגיע מיוונית עתיקה מהמילים pteron, "כנף" ו-dromos, "רץ".<ref name="job90"></ref> שם המין הספציפי incertus מגיע מלטינית ומשמעותו "לא בטוח", "בספק" (בדומה למילה באנגלית uncertain). השם משמש במינים שמעמדם הטקסונומי הוטל בספק.<ref name=":0"></ref>

זהו מין מונוטיפי, כלומר לא הובחנו תת-מינים נפרדים.<ref name=":0" />

== תיאור ==
זהו סערון בעל מבנה גוף חזק, חסון, ודו-גוני; כולו כהה מלבד החזה והבטן הלבנים.<ref></ref> אורכו כ-43 ס"מ, מוטת כנפיו כ-104 ס"מ, ומשקלו כ-520 גרם.<ref></ref> הכנפיים כהות בעיקרן, עם מעין 'יד' חיוורת מעט יותר בתת-כנף. הראש יכול להיראות אפור כשהניצוי בלוי. לסערונים אלו תוחלת חיים של 15 שנים בממוצע.<ref name="IUCN-2019"></ref>

== בית גידול ואקולוגיה ==
המין ניזון בעיקר מדיונונים, המהווים 87% מהתזונה שלו לפי כמה מחקרים; כמו-כן הוא ניזון גם מאורוניים כשהם עולים אל פני השטח בלילה, כמו גם מסרטנים ומיני דגים נוספים. מין זה ידוע בהרגלי הרבייה הליליים שלו.<ref name="Cuthbert-2004"></ref> מושבות הקינון ממוקמות בין 50 ל-300 מטרים מעל פני הים, ממוקמים על צלע הצוקים באי גוף; ובעבר, באיי טריסטן דה קונה אף לגובה של למעלה מ-700 מטרים.<ref name="Antarctic Science-1994"></ref> הוא בונה את קינו במחילות שנחפרו בקרקעות כבול בצמחיית שרך-שיחית.

== שימור ==
מין זה סווג בעבר כפגיע על ידי IUCN.<ref>BLI (2007)</ref> עם זאת, מחקר חדש הוכיח את ההשפעה הקשה של טריפה על-ידי עכברים. כתוצאה מכך, הוחמר מצבו למעמד של מין בסכנת הכחדה בשנת 2008.<ref>BLI (2008a,b)</ref>

=== טורפים ואיומים ===
כיום הוא מאוים על ידי עכברי בית שהובאו, הטורפים אפרוחים שבקעו לאחרונה.<ref name="Cuthbert-2004" /> טריפת עכברים נפוצה במיוחד באי גוף, שם אוכלוסיית העכברים המקומית התפתחה במהירות לכפול מגודלם של עמיתיהם היבשתיים באמצעות תופעה המכונה תסמונת האיים .<ref></ref>

בהתחשב בתפוצת הרבייה הקטנה שלה, סופות טרופיות מהוות גם הן איום על האוכלוסייה.<ref></ref> סופות קשות יותר ויותר מאיימות גם על הזמינות של מקורות מזון כגון דיונונים.<ref name="IUCN-2019" />

=== אומדני אוכלוסייה ===
באי גוף הוערך כי ישנם כ-1.8 מיליון זוגות מקננים בשנת 2001, מה שמצביע על אוכלוסייה כללית בגודל של כ-5 מיליון פרטים. גודל האוכלוסייה הוערך מחדש, תוך התחשבות בשיעורי התפוסה של מאורות מתאימות בשנים 2010 ו-2012. אומדן חדש זה מצביע על גודל אוכלוסייה של כ-860,000 זוגות, ונע בין 630,000 ל-1,100,000 זוגות. מכיוון ששיעורי התפוסה השתנו מדי שנה, ניתן היה להעריך את שטחי הקינון הכוללים של המין רק באופן גס, והונח כי צפיפות המחילות הייתה דומה בכל בית הגידול. לפיכך יש להתייחס לאומדן זה בזהירות.<ref></ref>

=== מאמצי שימור ===
החל משנות ה-70, נערכו בטריסטן דה קונה תוכניות ללמוד וללמד על המין הזה ומדוע הוא חשוב למערכת האקולוגית, ונחקרות דרכים נוספות להגן עליו בעתיד. בהתחשב בכך שאומדן האוכלוסייה הכללית גבוה, הירידה באוכלוסייה נובעת משיעור התמותה של ביצים וצעירים. האי גוף מהווה שמורת טבע ואתר מורשת עולמית, יש תחנת שדה על האי הזה לתצפית על אוכלוסיית הסערונים האטלנטיים. מחקרים על העכבר המצוי חשובים למציאת דרכים להפחתת השפעת הטורפים הללו על הסערונים.<ref name="IUCN-2019" />

== קישורים חיצוניים ==

* [https://ebird.org/species/atlpet1 תצפיות, קטעי וידאו, תמונות וקולות של סערון אטלנטי], באתר eBird
* [https://xeno-canto.org/species/Pterodroma-incerta הקלטות אודיו של סערון אטלנטי], באתר xeno-canto

== הערות שוליים ==

קטגוריה:בעלי חיים שתוארו ב-1863
קטגוריה:טקסונים שתוארו בידי הרמן שלגל
קטגוריה:יסעוריים
קטגוריה:אורוגוואי: עופות
קטגוריה:עופות האיים הסאב-אנטארקטיים
קטגוריה:ברזיל: עופות
קטגוריה:ארגנטינה: עופות
קטגוריה:עופות האוקיינוס האטלנטי
קטגוריה:מינים בסכנת הכחדה
קטגוריה:ארץ ישראל: יסעוראים